Here is a page extracted from Wikipedia that may contain CSS, HTML, and a lot of unformatted text.

Title: Palacio de Livadia
Content: O palacio de Livadia (Лівадійський палац en ucrainés y alfabeto cirilico, Ливадийский дворец en ruso, Livadiya sarayıye en tartaro de Crimea) ye un palacio que se troba situato en a localidat rusia de Livadiya (Crimea), en a costa d'a mar Negra y a una distancia de 3 km d'a ciudat de Yalta. Construito por orden d'o zar Nicolau II de Rusia en primerías d'o sieglo XX como reridencia veraniega d'a familia imperial rusa, estió un prochento de l'arquitecto Nikolai Krasnov (que yera l'arquitecto de moda en ixas envueltas); as obras prencipioron en 1909 ta rematar en 1911, fendo-se a inauguración de l'edificio l'11 de setiembre de 1911. Ye construito en granito en estilo neorenaixentista.

Ye un palacio muit conoixito en estar a seu dende o 4 dica l'11 de febrero d'a coinoixita en a Historia como Conferencia de Yalta, entre Franklin Delano Roosevelt, president d'Estaus Unius, Winston Churchill, primer ministro d'o Reino Uniu y Stalin, president d'o Partiu Comunista d'a Unión Sovietica y maximo dirichent d'a Unión Sovietica. Estió en iste mesmo palacio a on i residioron en ixe inte o president Roosevelt y a resta d'a delegación estausunidense.

Actualment, ye a seu d'un museu, encara que as autoridaz ucrainesas tamién lo fan servir a vegatas como puesto adecuato t'a celebración d'actor protocolarios u diplomaticos especialment relevants.

Antiparte, ye protechito con a suya declaración por a UNESCO como Patrimonio d'a Humanidat.

Vinclos externos 

  Imáchens d'o palacio de Livadia.

Livadia
Livadia
Palacio de Livadia
Livadia
Livadia
Palacio de Livadia